Ու պարոն Թագվոր- «Սա «պարոնը» վերցուր առջևեն, աստվածդ սիրես» - ամեն իրիկուն սիրտը կբանա միակ ընկերոջը, կպատմեր իրենց երկրեն, մանկութենեն,կարոտներեն, հուսախաբություններեն ու չարչարված երազներեն:Ու շունը բազմոցին մեկ անկյունը պպզած՝ լուռ մտիկ կըներ զինք՝ շեշատակի աչքերուն նայելով:Թագվորին կթվեր նույնիսկ, թե բարի այդ անասունը կհուզվեր ալ երբեմն, երբ պատմած միջոցին կլցվեին աչքերը ու ձայնը կխեղդվեր կոկորդին մեջ:Այն ատեն աջ թաթը կերկարեր առաջ դեպի իրեն ու ցավակցական փայփայանքով մը օդը կհարվածեր քանի մը անգամ: